Foto: REUTERS Yaponiya prokuraturasi Nissan sobiq rahbari Karlos Gonni takroran hibsga oldi, deb xabar bermoqda Reuters. Agentlik ma’lumotlariga ko‘ra, Gon og‘irlashtiradigan holatlarda ishonchni buzgani uchun hibsga olingan, shu tariqa, u yana 10 kun qamoqda saqlanishi mumkin. Avvalroq, Tokio sudi Gonni hibsga olish muddatini uzaytirmaslik to‘g‘risidagi qarorni o‘zgartirishsiz qoldirgani xabar berilgandi. Nissan kompaniyasi Karlos Gonni direktorlar kengashining raisi, shuningdek, direktor-vakil lavozimidan olib tashladi. Bu qaror Gon moliyaviy nayranglarda gumonlanib hibsga olinishi fonida qabul qilindi. Tergovga ko‘ra, top-menejyer deklaratsiyalarda soliq to‘lashdan bo‘yin tovlash maqsadida o‘z ish haqi miqdorini ataylab kamaytirib ko‘rsatgan. Keyinchalik, 10 dekabr kuni, u o‘sha ayblov bo‘yicha takroran hibs qilindi. Eslatib o‘tamiz, bundan avval Nissan sobiq rahbariga ayblov qo‘yilgandi.